《鼎湖》
宋代·朱熙载

颙卬万仞插云端，极目令人心胆寒。
直上欲冲牛斗暗，弥高方胆太虚宽。
鬼神捧出擎天柱，海底移来压地盘。
仙骨何时跨神马，御风飞上鼎湖看。

作者简介：朱熙载（一一二五～？），字舜咨，一字尧臣，处州缙云（今属浙江）人。高宗绍兴十八年（一一四八）进士，时年二十四（《绍兴十八年同年小录》）。调衢州推官。二十九年，为武学博士。三十年，由太常博士罢职。事见《建炎以来系年要录》卷一八一、一八五，明成化《处州府志》卷七。